आपने ने देखा होगा कि अक्सर व्हाट्सऐप पर इस तरह के मैसेज के नीचे कोई लिंक दिया होता है. जैसे ही आप उस लिंक पर क्लिक करेंगे आपके मोबाइल का ब्राउसर खुल जाएगा और आप किसी वेबसाइट पर पहुंच जाएंगे. वेबसाइट पर आपको एक फौर्म भरने के लिए मिलेगा, जिसके बहाने से आपका नाम, पता, ई मेल आइडी या मोबाइल नंबर मांग लिया जाएगा. इन जानकारी को जैसे ही आप भरेंगे, आपके मेल या मोबाइल पर कई कंपनियों के विज्ञापन आने लगेंगे. ये भी हो सकता है कि आपके द्वारा दी गई जानकारी का गलत इस्तेमाल किया जाए.